Referat fra styremøte i NBF, faggruppe fjernlån og referanse

8. september 2020
Zoom-møte
Kl. 11.30-12.30

Til stede:

Helen Sakrihei, Seksjonsleder Depotbiblioteket, Nasjonalbiblioteket
Håkon Knappen, Spesialrådgiver, Libriotech AS
Bente Storvestre, Spesialbibliotekar, Universitetet i Tromsø
Eva K. Gjuvsland, Spesialbibliotekar, Bergen Offentlige Bibliotek
Ellen Berg Larsen, Bibliotekar, Tromsø bibliotek og byarkiv
Hege Solli, Biblioteksjef, Lyngdal kommune (vara),
Kirsten Fausa Storvik, Bibliotekar, Universitetsbiblioteket i Bergen (vara)
Beate Høiby, Bibliotekar, Elverum folkebibliotek (avtroppende leder)

Beate Høiby innledet møte med å referere litt fra hva styret jobber med:

* Nye nettsider, ny webredaktør får en jobb å gjøre
* To epost-adresser, en for kontakt NBF med spørsmål, en for generell epost
* Permer som må avleveres til ny leder, evt kasserer mht bank
* Trenger mail fra ny leder for å kunne avlevere informasjon, filer og lignende
* Faggruppen har mye penger, god økonomi
* Beklageligvis har vi opprettholdt lite arrangement for medlemmene våre

Forslag til faglige ting for nytt styre å ta tak i:

* Unit, Asbjørn Risan, invitere til møte, holde kontakt
* Seminar for våre interesseområder
* Endre til landsmøte istedenfor årsmøte siden det skjer hvert annet år
* Oppdatere retningslinjene, ta utgangspunkt i NBFs retningslinjer

Virkeplan for 2020-2022 ligger fortsatt på nettsiden. Virkeplanens 7 punkt ble lest opp i møtet.

**Konstituering:**

**Leder: Ellen**
**Webredaktør: Håkon**
**Sekretær: Eva**
**Kasserer: Helen**

Utfordringer:

Innspill fra UiT: Samhandling mellom Alma og Bibliofil. Kan systemene snakke bedre sammen? Mye fjernlån fra folkebibliotek. De får lengre lånetid og bedre vilkår enn egne lånere (studenter). Kan vi gjøre noe med dette? Digitalt materiale ble nevnt som en utfordring.

Teknisk løsning for «item policy» - ikke fjernlån? Dette er problematisk via biblioteksøk. Erling Fossum hos UNIT jobber med dette.

Veien videre:

Gratis møterom på NB, vi holder på det. Møtefrekvens: ca 2 fysiske møter og 3 skype-møter i året har vært vanlig.

Neste møte blir fysisk i Oslo: Torsdag 5. november kl. 11-15. Møteinnkallinger sendes ut av leder. Helen sender ut reiseregningsmal.

Varamedlemmene ønsker tilsendt innkalling og møtereferat fra alle møtene, slik at de kan holde seg oppdatert og kan steppe inn hvis nødvendig.

Eva Gjuvsland
14/9-20